**Logo, company name

Description automatically generated**

**Siaran media**

*Peranti komunikasi* mesh *Cardo terbaharu menawarkan pelan servis berskala yang pertama di dalam industri, yang membolehkan penunggang memilih pengalaman komunikasi mereka pada bila-bila masa.*

*PACKTALK CUSTOM baharu memberikan prestasi PACKTALK yang sama.*

*Terdapat tiga tahap langganan dengan ciri-ciri yang berbeza.*

Cardo Systems, pemimpin pasaran dunia sistem komunikasi tanpa wayar bagi sukan-sukan permotoran, telah membuka dunia pemperibadian dengan PACKTALK CUSTOM yang serba baharu. Bermula daripada harga pertengahan **€279.95 (MYR1,326.93)**, servis peranti komunikasi *mesh* Cardo yang pertama di dalam industry ini menawarkan pelan langganan Ciri-Mengikut-Pembayaran – agar penunggang motosikal menerima apa yang mereka perlukan dan bukan apa yang tidak perlu.

Berdasarkan peranti popular PACKTALK EDGE, PACKTALK CUSTOM merupakan peranti komunikasi helmet yang pertama di dalam industry yang membolehkan penunggang memperibadikan pengalaman komunikasi helmet mereka dengan memilih daripada tiga pelan melalui perisian Cardo Connect App, seperti SILVER, GOLD, dan PLATINUM. Dalam bentuk yang sedia ada, peranti PACKTALK CUSTOM sudah mempunyai ciri-ciri Dynamic Mesh Communication, Bluetooth 5.2 Technology, Over-The-Air updates, serta rekabentuk yang kalis air – antara yang lain. Ciri-ciri yang telah dinaikkan taraf mengikut setiap pakej Ciri-Mengikut-Bayaran termasuk perkongsian musik, profil audio, Universal Bluetooth Intercom, kawalan suara, dan banyak lagi.

"PACKTALK CUSTOM merupakan hasil langsung daripada pasukan kami yang mendengar permintaan penunggang kami di seluruh dunia, kerana keperluan setiap orang sangat pelbagai," kata Alon Lumbroso, ketua pegawai eksekutif, Cardo Systems. “Kami amat berbangga untuk terus memacu industri ke hadapan dengan inovasi baharu dan yang pertama di dalam industri seperti PACKTALK CUSTOM.”

**Cardo PACKTALK CUSTOM memberikan ciri-ciri berikut sebagai standard dengan harga €279.95 (MYR1,326.93):**

* Dynamic Mesh Communication generasi kedua.
* Kalis air dan habuk piawaian IP67.
* Sambungan kepada seramai 15 penunggang dalam julat 1.6km di antara penunggang.
* Pembesar suara HD 40mm.
* Ciri Over-The-Air untuk membuat kemas kini tanpa wayar atau penyesuai WiFi.
* Teknologi Bluetooth 5.2.
* Jangkasmasa pengunaan 13 jam dengan cas pantas (pengecasan pantas 20 minit memberikan pengunaan 2 jam).
* Jaminan 2 tahun.

**Penunggang motosikal boleh menaik taraf PACKTALK CUSTOM mereka dengan memilih di antara tiga pekej langganan Ciri-Mengikut-Bayaran:**

* **SILVER, bermula daripada €2.99 (MYR14.18) sebulan/€19.99 (MYR94.78) setahun**
* **GOLD, bermula daripada €4.99 (MYR23.66) sebulan/€29.99 (MYR142.19) setahun**
* **PLATINUM, bermula daripada €6.99 (MYR33.14) /€39.99 (MYR19.61) setahun**

*Harga pekej-pekej akan ditukar kepada matawang tempatan apabila membuat pembelian.*

Ciri-ciri utama pekej SILVER termasuk semua di dalam pekej asas tetapi dengan pertambahan perkongisan musik, profil audio dan dial cepat (*speed dial*). Penunggang motosikal yang inginkan lebih banyak ciri boleh memilih pekej GOLD yang mengandungi ciri-ciri pekej SILVER dan asas tetapi ditambah dengan Universal Bluetooth Intercom serta saluran komunikasi kedua. Penunggang yang mahukan kesemua ciri boleh menaikkan taraf ke pakej PLATINUM dimana ia mengandungi kesemua ciri-ciri pekej yang lain, dan ditambah lagi dengan ciri kawalan suara dan mod *eco*.

PACKTALK CUSTOM menggunakan aplikasi Cardo Connect app dengan Apple Pay dan/atau Google Pay bagi membolehkan penunggang menaik taraf atau menurun taraf ciri-ciri yang mereka mengikut kehendak masing-masing pada bila-bila masa. Anda hanya perlu menyambungkan aplikasi tersebut, pilih pakej anda dan nikmatilah ciri-cirinya. Apabila anda menukar daripada pakej yang lebih tinggi kepada pakej yang lebih rendah, ciri-ciri pakej yang lebih tinggi itu masih boleh digunakan sehinggalah bermulanya kitaran bil seterusnya. Apabila menaik taraf, ciri-ciri pakej yang lebih tinggi akan diaktifkan secara automatik pada PACKTALK CUSTOM dan kredit akan dikeluarkan bagi pakej lebih rendah yang tidak dipakai.

Peranti PACKTALK CUSTOM boleh digunakan dengan aksesori PACKTALK NEW seperti kit 2nd Helmet Kit 40mm HD dan 2nd Helmet Kit JBL.

Harga jualan yang disyorkan untuk PACKTALK CUSTOM baharu ialah €279.95 (MYR1,326.93) dan akan dijual oleh pengedar rasmi bermula April.

Sila lawati laman web [cardosystems.com](https://www.cardosystems.com/products/) untuk mendapatkan lebih banyak maklumat or lawati Facebook dan Instagram untuk perkembangan terkini dan tontonilah video-video terkini di YouTube.

**Mengenai Cardo Systems**

Cardo menawarkan peranti komunikasi yang tercanggih bagi mereka yang saling bergerak. Cardo menghubungkan penunggang motosikal, penggemar dunia luar, serta pencari pengembaraan kepada telefon mereka, musik, serta satu-sama lain. Cardo melancarkan peranti intercom tanpa wayar yang menggunakan pautan Bluetooth bagi penunggang motosikal yang pertama pada 2004 dan telah melopori kebanyakan innovasi di dalam industri sejak itu. Ini termasuklah pelancaran interkom yang menggunakan mesh yang pertama, kualiti audio premium yang pertama oleh JBL, serta peranti pertama yang menggunakan kawalan suara, dan banyak lagi. Produk Cardo dijual di lebih 100 negara dan merupakan peranti komunikasi terulung bagi mereka yang sering bergerak.